kardosdrur/scandi-wiki huggingface dataset:
Slaget om Nanchang

Slaget om Nanchang (traditionel kinesisk: 南昌會戰, forenklet kinesisk: 南昌会战) var et stort slag mellem den kinesiske Kuomintanghær og den japanske hær i den 2. kinesisk-japanske krig. Det var det største store slag efter det kinesiske nederlag i slaget om Wuhan.

Efter slaget om Wuhan blev Wuhan base for den 11. japanske armé og var omringet af 5. og 9. kinesiske militærregion. Nanchang var et jernbanecenter, den største forsyningslinje mellem 3. og 9. militærregion og stedet for en luftbase, som truede japansk skibsfart på Yangtzefloden. Hertil kom, at dens placering i nærheden af midten af Shanghai- Wuhan striben, som var under japansk kontrol, var en strategisk trussel.

Den 9. militære region blev reorganiseret under Chen Cheng, som forblev øverstkommanderende af navn og Xue Yue som blev den faktiske leder. 200.000 tropper i 52 divisioner blev samlet ved Nanchang. Men på grund af mangel på køretøjer tog reorganiseringen lang tid, og det planlagte angreb blev forsinket.

Slagorden

Japansk angreb 
Japanske tropper havde forsøgt at nærme sig Nanchang under slaget om Wuhan, men de blev stoppet ved Xiushui-floden hvor de måtte vente på forstærkninger og indledte den anden invasion med 120.000 tropper. Efter en artillerispærreild begyndte de japanske tropper at krydse Xiushui-floden (se Slaget ved Xiushui-floden). De startede kl. 7.00 den 21. marts og rykkede 2 km frem, hvorefter de begyndte at bygge broer. Den 23. marts blev Wucheng hvor Xiushui-floden løber ud i Poyang Hu ødelagt af vedvarende flådebombardement og luftangreb efterfulgt af en landgang med marinesoldater. Den 26. marts brød japanske tropper understøttet af kampvogne ud af deres brohoved ved Xiushui-floden og nåede Nanchangs vestlige post mens de besejrede kinesiske forstærkninger fra 3. militærregion. Den 27. marts faldt Nanchang efter at være blevet omringet og belejret af japanske styrker. Dette var slutningen på slagets første fase.

Kinesisk modangreb og tilbagetrækning 
Slaget var imidlertid ikke over. I løbet af en periode, som varede til slutningen af april blev nogle japanske styrker overført til andre områder (se slaget om Suizao). Denne svækkelse af de japanske styrker fik følger. Den 21. april lykkedes det tropper fra 3. og 9. militærdistrikt i 32. armégruppe at opnå et gennembrud og nå omegnen af Nanchang på 5 dage. Under kraftige angreb fra japanske fly og overfor en japansk garnison som var blevet forstærket af dele af flåden kunne de ikke gennemføre en effektiv belejring og trak sig tilbage den 9. maj.

Efterspil 
Efter dette slag kom den vigtigste forsyningslinje for 3. militærregion og de sydøstlige kinesiske provinser under et stigende pres.

Noter 
[1]Hsu Long-hsuen and Chang Ming-kai, History of The Sino-Japanese War (1937-1945) 2nd Ed. ,1971. Translated by Wen Ha-hsiung , Chung Wu Publishing; 33, 140th Lane, Tung-hwa Street, Taipei, Taiwan Republic of China.
Pg. 293-300
Map. 14-15
Sino-Japanese Air War 1937–45

Slag i 2. kinesisk-japanske krig
Rebild

Rebild er en lille by i det centrale Himmerland med , beliggende Skørping Sogn to kilometer vest for Skørping ved kanten af Rold Skov. Rebild ligger i Region Nordjylland og hører til Rebild Kommune.

Byen kendes først og fremmest for Rebild Bakker der hvert år 4. juli danner rammen om en folkefest mellem dansk-amerikanere og danskere, som regel med berømte gæster blandt deltagerne.

En række seværdigheder omkring Rebild er samlet under betegnelsen Rold Skov Museerne, som omfatter en bred samling museer, seværdigheder og aktiviteter:
 Rebildcentret med Thingbæk Kalkminer
 Spillemands- Jagt- og Skovbrugsmuseet - også kendt som Spillemandsmuseet og hjemsted for Rebild Spillemændene
 Blokhusmuseet (Lincoln Log Cabin)
 Buderup Ødekirke - kirke med rødder tilbage til 1100-tallet og nedlagt 1907 (anvendes til bl.a. koncerter og kunstudstillinger)
 Bælum Mølle - vindmølle vedligeholdt af Bælum Møllelaug
 Lars Kjærs Hus - museum for krybskytten Lars Kjær og hans kone Marie
 Museumskælderen i Støvring - i kælderen under Bavnebakkeskolen
 Cirkusmuseet i Rold - vinterkvarter for det tidligere Cirkus Miehe

Indbyggertal

Kilder

Eksterne henvisninger 
 www.roldskovmuseerne.dk - officiel website for Rold Skov Museerne 
 www.rebildcentret.dk - officiel website for Rebildcentret og Thingbæk Kalkminer

Byer i Rebild Kommune
Rold Skov
Rebild Bakker
CPH PIX

CPH PIX er Danmarks største spillefilmfestival. 

CPH PIX er resultatet af sammenslutningen mellem Copenhagen International Film Festival og NatFilm Festivalen. Sammenslutningen skete i 2008, hvor organisationen De Københavnske Filmfestivaler (også kaldet Copenhagen Film Festivals) blev dannet. Denne organisation arrangerer også dokumentarfestivalen CPH:DOX og BUSTER Filmfestival for børn og unge. 

Den første udgave af PIX blev afholdt i april 2009 med et besøgstal på 36.500. Siden er tallet vokset til i 2017 at overstige 78.000 besøgende. 

I 2016 fusionerede CPH PIX med BUSTER Filmfestival for børn og unge, så festivalen nu omfatter en målgruppe af både børn og voksne. Samtidig blev festivalperioden også flyttet fra april til oktober/november.  

Festivalen varer i to uger og finder sted i København med et program, der tæller 200 film fra hele verden og 700 filmrelaterede aktiviteter. CPH PIX præsenterer retrospektive sektioner med kendte filmskabere såsom William Friedkin, Andrzej Zulawski, Terence Davies og Bertrand Bonello - ofte i samarbejde med Cinemateket. 

Festivalen arrangerer seminarer, skoleworkshops, artist talks, filmmusik- og teaterperformances, og gennem årene har kunstnere såsom John Carpenter, Godspeed You! Black Emperor, 

Jean-Michel Jarre, Tangerine Dream og Jóhann Jóhannsson optrådt i forbindelse med festivalen.

Næste udgave af CPH PIX finder sted fra 27. september til 10. oktober 2018. Festivalåret 2018 markerer den tiende udgave af CPH PIX. 

i 2022 lukkede CPH PIX.

Festivalprogram 
Følgende katagorier udgør gentagende filmsektioner i festivalprogrammet, som kurateres af festivalens programlæggere. 

 New Talent Grand PIX: Festivalens hovedkonkurrence
 PIX Audience Award: Udvalgte film, der konkurrerer om publikums stemmer. Kun film der endnu ikke er opkøbt til dansk biografdistribution indgår i denne sektion.
 Thrills & Kills: en sektion dedikeret til thriller- og gyserfilm.  
 Masters of Cinema: udgør nye film af nogle af de største filmskabere.
 Made Indie USA: udgør nye uafhængige filmproduktioner fra USA.
 BUSTER: Et selvstændigt program dedikeret til nye børnefilm. Sektionen er inddelt i et skoleprogram, målrettet danske skoleklasser samt et familieprogram, der vises i festivalens to weekender.
 New World Views: udgør filmiske højdepunkter fra udlandets største festivaler, som udfordrer publikums verdensanskuelse.
 Untamed: en sektion dedikeret til film, der udfordrer vante æstetikker og udtryksformer.

Priser 
CPH PIX uddeler følgende priser:

 New Talent Grand PIX, der går til den bedste debuterende instruktør. Dette er hovedprisen på CPH PIX, og prisen uddeles af en international jury bestående af professionelle fra filmbranchen.
 Politiken's Publikumspris, hvor festivalens publikum stemmer blandt nominerede film.
 BUSTERs Bedste Børnefilm, som uddeles af en børnejury.

Tidligere prisvindere:

2009

2010

2011

2012

2013

2014

2015

2016

2017

2018

Galleri

Referencer

Eksterne henvisninger 
 PIX's officielle hjemmeside 
 Copenhagen Film Festivals' officielle hjemmeside

Filmfestivaler i Danmark
Anders Houmøller Thomsen

Anders Houmøller Thomsen (født 3. april 1967 i Esbjerg) er dansk journalist, musikanmelder, forfatter og ghostwriter.

Thomsen er uddannet fra Danmarks Journalisthøjskole i 1993. Han skrev for Frederiksberg/Vesterbro Bladet 1994-1998 og har siden været freelancejournalist. Han er allround-journalist med speciale i musik/kultur. Han har været fast musikanmelder ved Jyllands-Posten siden 2001.

Har derudover bl.a leveret artikler til Samvirke, Ekstra Bladet, Berlingske Tidende, M!, Alt for Damerne og en lang række andre blade og magasiner. Han redigerede det hedengangne engelsksprogede musikmagasin Boom Boom. Han står for kommunikation og medie-strategi for Spil Dansk og har i større omfang lavet ad hoc-kommunikationsopgaver for Koda.

Var resident DJ på natklubben Rust 1999-2000 og spillede i en længere årrække ved privat- og firma-fester.

Bibliografi 
 Særling fra verdens ende. Samtaler om og med Johnny Madsen (2008) om musikeren Johnny Madsen. Udgivet i en ny og opdateret version i 2016. Udkom første gang som lydbog i 2021 (Impact Press).
 666 supercitater fra rocken og poppen (2010)
 Manden der var MC Einar (2011, i samarbejde med Einar Enemark)
 Dating-kongen (2013, i samarbejde med Morten Wagner)
 Spørge Jørgen. Jørgen Leth svarer på alt (2016, i samarbejde med Jørgen Leth)
 Spørge Jørgen 2. Jørgen Leth svarer på alt - igen (2017, i samarbejde med Jørgen Leth)
 The Julekalender Book (2018, i samarbejde med Hans-Erik Saks)
 Jeg tog en anden vej - 25 år uden alkohol (2018) om skuespiller Allan Olsen
 En som Bjarne Reuter (2020, sammen med Helle Retbøll Carl, udkom 29.04.20)

Referencer

Eksterne kilder/henvisninger 
 Officiel hjemmeside

Journalister fra Danmark
Faglitterære forfattere fra Danmark
Personer fra Esbjerg
Musikkritikere fra Danmark
Journalister ved Berlingske
Dansksprogede forfattere fra Danmark
Canadian Airlines

Canadian Airlines var et canadisk flyselskab, som opererede selvstændigt fra 1987 til 2001. Selskabet blev etableret efter en fusion mellem fire flyselskaber; Canadian 
Pacific Airlines, Eastern Provincial Airways, Nordair og Pacific Western Airlines. Selskabet var medstifter og medlem af flyalliancen Oneworld sammen med fire andre flyselskaber, Qantas, American Airlines og British Airways. Selskabet havde hovedkontor i Calgary og hubs ved Vancouver International Airport, Calgary International Airport, Toronto Pearson International Airport og Montréal Dorval international airport. Selskabet var den største konkurrent til Air Canada, som dominerede markedet, og da selskabet blev opkøbt stod det for 40% af Canadas indlandske markedsandel målt på antal passagerer. Canadian Airlines var det første flyselskab nogensinde til at have egen hjemmeside, og det første flyselskab til at have en hjemmeside med onlinekøb og information om afgange og ankomster. I 1999 var selskabet i økonomiske problemer, og det blev opkøbt af rivalen Air Canada året efter.

Flåde 
Canadian Airlines opnåede at besidde i alt 150 fly igennem sin levetid. Størstedelen af flåden bestod af fly produceret af Boeing, men havde også fly produceret af Airbus, Lockheed og McDonnell Douglas.

Referencer

Eksterne henvisninger 

Tidligere flyselskaber fra Canada
Etableret i 1987
Ophørt i 2001
Jamie Burnett

Jamie Burnett (født 16. september 1975) er en professionel snookerspiller fra Hamilton i Skotland. Han blev professionel i 1992 og tjente i alt £654,749 i præmiepenge, før han afsluttede sin karriere i 2016. Han opnåede sin højeste ranglisteplacering i sæsonen 1999/2000, hvor han en overgang lå nr. 27.

Burnett blev den første spiller i historien til at lave et break på 148 i en officiel turneringskamp, da han i sin 9-8 sejr over Leo Fernandez i kvalifikationen til UK Championship 2004 fik en fri ball i 14. frame.

Eksterne henvisninger 

 Profil på Pro Snooker

Referencer 

Snookerspillere
Sportsfolk fra Skotland
North Flying

North Flying er et dansk flyselskab med hovedsæde i Aalborg. Det primære forretningsområde er taxi-, ambulance- og fragtflyvninger.

Historie 
Selskabet blev etableret i 1963 som Norfly Skole- og Rundflyvning af fotografen J. Steffensen. Basen var Thisted Lufthavn. I 1970 overtog firmaet Aalborg Flying Center og flyttede året efter til en nybygget hangar på Aalborg Lufthavns område. Samtidig skiftede man navn til det nuværende.

I 1994 fusionerede firmaet med det norske selskab Nordic Air, og man blev Danmarks største inden for taxiflyvninger. North Flying købte i 1996 Aalborg Airtaxi og i 1998 blev Falck Air købt. Dermed blev selskabet et af Skandinaviens største inden for området.

Eksterne henvisninger 

North Flyings officielle hjemmeside 

Flyselskaber i Danmark
Etableret i 1963
Virksomheder i Nørresundby
Almería (provins)

Almería er en provins i det sydlige Spanien i den østlige del af den autonome region Andalusien. Den omgives af provinserne Granada, Murcia og Middelhavet. Provinsens hovedstad er Almería.

Den vigtigste økonomiske sektor er drivhusgartneri. Flere millioner ton grøntsager bliver årlig eksporteret til andre lande, og drivhusene er et dominerende træk i landskabet.

Turismen er det næststørste erhverv i provinsen.

Eksterne henvisninger

Provinser i Spanien
Andalusien
Slaget om Changsha (1939)

Slaget om Changsha (17. september – 6. oktober 1939) var det første japanske forsøg på at erobre byen Changsha under den 2. kinesisk-japanske krig.

Baggrund og strategi 
Krigen havde allerede nået et dødvande efter to års kampe. I starten af september indledte den japanske general Toshizo Nishio fra "Den japanske ekspeditionsstyrke i Kina" og generalløjtnant Seishiro Itagaki en operation, der skulle erobre Changsha, provinshovedstaden i Hunan. Den 101. og 106. japanske division blev indsat på den vestlige bred af Gan-floden i det nordlige Jiangxi, og 3., 6., 13. og 33. division marcherede sydpå fra det sydlige Hubei til det nordlige Hunan. 

To af de primære motivationskilder for japanerne til at indlede angrebet var underskrivelsen af Molotov-Ribbentrop-pagten mellem deres tyske allierede og deres sovjetiske fjender, samt deres eget nederlag til sovjetiske styrker i Slaget ved Khalkhin Gol. Et stor angreb på kineserne kunne derfor genoprette moralen.

Det kom til at stå klart, at den 100.000 mand stærke japanske styrke ville tage retning mod Changsha. Den kinesiske strategi gik ud på at imødegå den fjendtlige kolonne i det nordlige Jiangxi og derpå omringe linjen på vejen sydpå.

Slagorden i slaget om Changsha (1939)

Slagets forløb 
Japanerne indledte angrebene den 17. september, da deres styrker i det nordlige Jiangxi angreb vestpå mod Henan. Japanerne trængte imidlertid for langt vestpå og blev udsat for modangreb fra kinesiske styrker fra syd og nord, hvilket tvang dem til at trække sig tilbage østpå.

Den 19. september fortsatte japanerne herefter med at angribe kineserne langs Xinqiang-floden. Selv om brugen af giftgas var forbudt i henhold til Geneve konventionen brugte den japanske hær det mod kinesiske stillinger. Den 23. september drev japanerne kineserne ud af området ved Sinchiang-floden og den 6. og 13. division krydsede floden under dække af artilleriild og rykkede længere syd på langs Miluo-floden. 

Kraftige kampe fortsatte efter den 23. september og kineserne trak sig sydpå for at trække japanerne til sig, mens støttende bataljoner ankom øst og vest for omringningen. Den 29. september havde japanerne nået udkanten af Changsha. De kunne imidlertid ikke erobre byen da deres forsyningslinjer blev afskåret af kineserne. Den 6. oktober var de japanske styrker ved Changsha blevet decimeret, mens resterne trak sig tilbage nordpå.

Konklusion 
Changsha var den første store by, som ikke faldt ved et japansk fremstød. Hærchefen, en farverig krigsherre, som var allieret med Chiang Kai-shek, Xue Yue opnåede snart stor prestige som følge af sine sejre ved Changsha. Ved at fastholde byen lykkedes det kineserne at forhindre japanerne i at konsolidere deres områder i Sydkina.

Noter 

Slag i 2. kinesisk-japanske krig
Ávila (provins)

Ávila er en provins i den autonome region Castilla y León i Spanien. Provinshovedstaden er byen Ávila.

Ávila grænser til provinserne Valladolid, Salamanca, Cáceres, Toledo, Segovia og Madrid. Næsten er tredjedel af befolkningen (53.272 af 167.032) bor i hovedstaden Ávila. Den nordlige del af provinsen er en del af slettelandet på Meseta Central, mens den sydlige del er et bjerglandskab med bjergkæden Sierra de Gredos som er del af den større Sistema Central. Den højeste bjergtop i provinsen er Pico de Almanzor som er 2.592 meter over havet.

Eksterne henvisninger 
 Officiel webside

Provinser i Spanien
Castilla y León
Castilla y León

Castilla y León er en autonom region i Spanien. Den ligger centralt i den nordlige del af landet, og blev dannet ved at de to regioner Castilla la Vieja (gamle Castilla) og León blev slået sammen i 1983. Den grænser til Portugal i vest, og (med uret fra nordvest til syd) til de autonome regioner Galicien, Asturias, Cantabrien, Baskerlandet, La Rioja, Madrid, Castilla-La Mancha og Extremadura. Castilla y León har en udstrækning på 94.223 km², og er med det den klart største af Spaniens 17 autonome regioner. I 2006 havde regionen 2.514.400 indbyggere, og var i folketal den sjettestørste region. Direkte oversat betyder navnet noget i retningen af "Borg og Løve," hvilket også fremgår af regionens flag.

Hovedstaden er Valladolid. 

Castilla y León er inddelt i ni provinser:
 Ávila
 Burgos
 León
 Palencia
 Salamanca
 Segovia
 Soria
 Valladolid
 Zamora

Regionen er repræsenteret ved 33 medlemmer i kongressen og 30 senatsmedlemmer. Præsident for regionen er Juan Vicente Herrera Campo fra PP (2007).

Eksterne henvisninger 

 Officiel webside
Le sacre du printemps

Le Sacre du printemps () er en ballet med musik af den russiske komponist Igor Stravinskij, førsteopført i d. 29 maj 1913 i Paris. 

Den oprindelige koreografi var af Vatslav Nizjinskij og scenografi og kostumer af Nikolaj Rerikh.

Den russiske titel (Весна священная, Vesna svjaščennaja) betyder helligt forår.

Le Sacre du printemps er en serie af 13 tableauer i to sektioner, som viser et hedensk forårsritual, hvor en jomfru udvælges blandt stammens unge kvinder og ofres til foråret. Offeret foregår ved, at hun danser sig til døde.

Eksterne henvisninger 

Balletter
Kultur i 1913
Extremadura

Extremadura er en autonom region i den vestlige del af  Spanien. Den består af to provinser, Cáceres i nord og Badajoz i syd. Hovedstaden er Mérida, som ligger i Badajoz. Badajoz og Cáceres er henholdsvis Spaniens største og næststørste provins.

I nord grænser Extremadura til Castilla y León, i øst til Castilla-La Mancha, i syd til Andalusien og i vest til Portugal.

Andre vigtige byer i Extremadura er: Trujillo, Guadalupe, Plasencia, Alburquerque, Olivenza, Jerez de los Caballeros og Zafra.

Eksterne henvisninger
Pac 'n Roll

(også stavet Pac and Roll) er et Nintendo-spil om den i forvejen populære Pac-Man, der denne gang ikke blot er en cirkel, men en slags hoppebold med ører, næse og store øjne. Dette spil gælder på en måde om det samme som det originale Pacman-spil, denne gang har man bare en skærm for sig selv til at rulle Pacman'en og en anden skærm, hvor man kan se landskab, spøgelser, oste og Bonus-bærret. I dette spil er der også en boss med der er ved enden af hver verden. I spillet kan man også få specielle hjelme der gør forskellige ting. Og så er der også ekstra-liv.

Pac-Man
Computerspil fra 2005
Nintendo DS-spil
Wii-spil
Åslaug Haga

Åslaug Marie Haga (født 21. oktober 1959 i Nes i Akershus) er en norsk politiker (Sp) og tidligere minister. Hun blev valgt til Stortinget for Akershus i 2001. Hun er cand. mag. med hovedfag i sociologi, mellemfag statsvidenskab og mellemfag i historie og begyndte at arbejde i Norges udenrigsministerium i 1985. Foruden stillinger ved udenrigsministeriet i Oslo fik hun arbejde ved FN i New York og senere ved ambassaden i New Delhi i Indien.

Haga var frem til 19. juni 2008 leder af Senterpartiet og har tidligere været næstformand i partiet. Hun var statssekretær i udenrigsministeriet og ved statsministerens kontor i 1997. Fra 1999 til 2000 var hun kulturminister. I 2005 blev hun kommunal- og regionalminister, og i 2007 blev hun olie- og energiminister. 

På Senterpartiets landsmøde 11. april 2008 oplyste Haga, at hun gik af som partileder på landsmødet i 2009. Hun opstillede heller ikke til genvalg som stortingsrepræsentant. Hun var en drivkraft i arbejdet med at danne en flertalsregering mellem Senterpartiet, Arbeiderpartiet og Sosialistisk Venstreparti i 2005. 19. juni 2008 bekendtgjorde Haga, at hun gik af både som minister og som leder for Senterpartiet af helbredsmæssige årsager efter at have fået betydelig kritik for lov- og regelbrud, påpeget gennem medierne. 

Åslaug Haga er datter af Hans Haga, mangeårig leder af Norges Bondelag.

Eksterne henvisninger 

 Stortinget.no – Biografi

Stortingsrepræsentanter fra Senterpartiet
Kulturministre fra Norge
Magnhild Meltveit Kleppa

Magnhild Meltveit Kleppa (født 12. november 1948 Fister i Rogaland) er en norsk lærer, og hun er politiker fra Senterpartiet.

Politiker fra Senterpartiet 
Anne Enger Lahnstein var leder af Senterpartiet i 1991–99. I største delen af denne periode (nemlig i 1991–1997) var Magnhild Meltveit Kleppa næstformand for partiet. 

Kleppa var leder af partiets stortingsgruppe (parlamentarisk leder) i 2005–2007. Forinden havde hun været næstformand for stortingsgruppen i 1993–97 og i 2000–2005.

Folkevalgt kommunal- og regionspolitiker 
Magnhild Meltveit Kleppa var formand for Senterpartiet i Rogaland i 1987–90.

I 1979–1987 var Kleppa medlem af kommunestyret i Hjelmeland, dog var hun kun suppleant i 1983–84. Hun var gruppeformand i 1980–83. 

Kleppa var suppleant til Rogaland Fylkesting i 1987–91. Derefter blev hun ordinært medlem af fylkestinget. I 1992–93 var hun formand for Senterpartiets gruppe i fylketinget.

Medlem af Stortinget 
Magnhild Meltveit Kleppa var anden suppleant til Stortinget i 1989–93.

Kleppa var medlem af Stortinget i 1993–2013. Hun havde dog orlov, mens hun var minister. Kleppa var valgt for Senterpartiet i Rogaland–kredsen.

Social-, kommunal- og trafikminister 
Fra 1997 til 2000 var Kleppa minister i Regeringen Kjell Magne Bondevik I. Hun var minister i Sosial- og helsedepartementet, hvor hun havde ansvaret for de sociale sager, mens Dagfinn Høybråten (KrF) havde ansvaret for sundhed (helse) .

Fra 2007 til 2012 var Kleppa minister i Regeringen Jens Stoltenberg II. Frem til 2009 var hun minister i Kommunal- og regionaldepartementet.  

Derefter byttede hun plads med sin partileder (Liv Signe Navarsete), og i resten af perioden var Kleppa minister i Samferdselsdepartementet (trafik- og kommunikationsminister).

Fylkesmand  
Kleppa tiltrådte som fylkesmand (amtmand) i Rogaland Fylke den 1. november 2013. Regeringen havde udnævnt hende allerede i efteråret 2012, men hun ventede med at tiltræde, indtil hendes sidste periode i Stortinget var udløbet i efteråret 2013. 

Tora Aasland (SV) havde embedet som fylkesmand i Rogaland i 1991–2013. Dog var Harald Torfinn Thune fungerende fylkesmand, mens Tora Aasland var medlem af Stortinget i 1991– 93, og han var konstitueret fylkesmand, da Aasland var forskningsminister i 2007–12.  Harald Thune var blevet beskikket som fylkeskontorchef og assisterende fylkesmand i november 1989.

Lærer og rådgiver 
Magnhild Meltveit Kleppa er uddannet lærer fra Kristiansand lærerskole 1970, og har senere studeret samfundsfag, biologi og specialpædagogik ved Stavanger lærerskole. Hun arbejdede som lærer og rådgiver fra 1967 til 1992.

Referencer

Eksterne henvisninger 

 Magnhild Meltveit Kleppa hos Stortinget

Regeringen Jens Stoltenberg II
Stortingsrepræsentanter fra Senterpartiet
Kommunalministre fra Norge
Socialministre fra Norge
Transport- og kommunikationsministre fra Norge